พลังประชารัฐ โว กวาด 150 ส.ส.ซัดเจ๊หน่อยอย่าความจำสั้น ใครทำขัดแย้ง
ธนกร เชื่อ พลังประชารัฐ กวาดสส. เหนือ-อีสาน-กลาง ได้เพียบ มั้นใจได้ 150 เสียงแน่ หลังยกทัพหลวงลุยพื้นที่อย่างหนัก ชี้ ปชช. ชอบนโยบายสวัสดิการฯ และขอบ้านเมืองสงบ อัดเฉลิมทำตัวเป็นนักพยากรณ์ ช่วยดูลูกวันก่อนได้สส.หรือไม่,เมื่อวันที่ 22 ม.ค. นายธนกร วังบุญคงชนะ รองโฆษกพรรคพลังประชารัฐ เปิดเผยว่า หลังจากที่ทางพรรคพลังประชารัฐได้ส่งแกนนำไม่ว่า จะเป็นนายสนธิรัตน์ สนธิจิรวงศ์ เลขาธิการพรรค นายสุริยะ จึงรุ่งเรืองกิจ ประธานคณะกรรมการยุทธศาสตร์ภาคอีสาน นายสมศักดิ์ เทพสุทิน ประธานคณะกรรมการรณรงค์หาเสียงเลือกตั้ง ร.อ.ธรรมนัส พรหมเผ่า ประธานคณะกรรมการยุทธศาตร์ภาคเหนือ นายอนุชา นาคาศัย ประธานคณะกรรมการยุทธศาสตร์ภาคกลาง และตน ลงพื้นที่พบปะพี่น้องประชาชนและสมาชิกพรรคในพื้นที่จังหวัดภาคกลาง และภาคเหนือ ภาคอีสาน อย่างต่อเนื่อง ซึ่งพี่น้องประชาชนให้การตอบรับเป็นอย่างมาก ทำให้กระแสพรรคดีวันดีคืน โดยเฉพาะล่าสุดไปที่จังหวัดชัยภูมิ และจังหวัดตาก,นายธนกร กล่าวต่อว่า สิ่งหนึ่งที่พี่น้องประชาชนชื่นชอบก็คือ นโยบายบัตรสวัสดิการแห่งรัฐ ที่พรรคจะต่อยอดทำให้ดีขึ้นอีก รวมถึงสวัสดิการด้านอื่นๆ ค่าตอบแทน อสม. เบี้ยยังชีพผู้สูงอายุ นโยบายในเรื่องสิทธิที่ทำกิน นโยบายทางด้านการเกษตรเพื่อสร้างความเข้มแข็งให้เกษตรกร โดยนโยบายเหล่านี้ จะยกระดับชีวิตความเป็นอยู่ของชาวบ้านให้ดีขึ้น และประชาชนอยากให้พรรคเป็นแกนนำจัดตั้งรัฐบาล จะได้ทำนโยบายดังกล่าวให้ต่อเนื่อง นอกจากนั้น ชาวบ้านอยากให้บ้านเมืองสงบ,นายธนกร กล่าวถึงกรณี ร.ต.อ.เฉลิม อยู่บำรุง แกนนำพรรคเพื่อไทย ออกมาระบุว่า พรรคพลังประชารัฐ ได้ไม่ถึง150 เสียง หากเกินจะให้นักข่าวไปด่าหน้าบ้าน 3 ชั่วโมง ว่า ร.ต.อ.เฉลิม เพิ่งไปปราศรัยได้ 3-4 จังหวัดจะทราบได้อย่างไร เอาเวลาไปเคลียร์ใจกับ คุณหญิงสุดารัตน์ เกยุราพันธ์ุ ประธานยุทธศาสตร์เพื่อไทย ดีกว่า,เราลงพื้นที่มาตลอดเรามั่นใจจะได้ 150เสียง หากชอบทำตัวเป็นนักพยากรณ์มาก ไหนช่วยทำนายหน่อยว่านายวัน อยู่บำรุง จะได้เป็น ส.ส.หรือไม่ และคงไม่มีนักข่าวคนไหนไปยืนด่าได้ 3 ชั่วโมง คงมีแต่ ร.ต.อ.เฉลิมเท่านั้นที่ด่าคนได้ 3 ชั่วโมง ส่วนตนก็ไม่กล้าด่า เพราะยังอยากไปหาเพื่อนแถวทองหล่ออยู่ นายธนกร กล่าว,นายธนกร กล่าวว่า ส่วนกรณี คุณหญิงสุดารัตน์ ออกมาตอบโต้ นายสมศักดิ์ ว่า เลือกเพื่อไทยไม่มีความขัดแย้ง สงบแบบมีคุณภาพ ไม่ใช่สงบแบบกระเป๋าแฟ๊บ นั้น ผมเชื่อว่า พี่น้องประชาชนทราบดีว่า บ้านเมืองขัดแย้งเพราะพรรคใคร คุณหญิงสุดารัตน์ อย่าความจำสั้น ใครพยายามออก พ.ร.บ.นิรโทษกรรมสุดซอย ลักหลับตอนตี 4 จนนำนำมาซึ่งความขัดแย้ง จน พล.อ.ประยุทธ์ จันทร์โอชา ต้องออกมาแก้ปัญหาความขัดแย้ง ส่วนกระเป๋าชาวบ้านไม่แฟ๊บ เพราะท่านนายกฯ ให้บัตรสวัสดิการแห่งรัฐ ค่าตอบแทนอสม. เบี้ยสูงอายุ นอกจากนั้น ประเทศสงบมีนักท่องเที่ยวเข้ามาเมืองไทย 37 ล้านคน เงินเข้าประเทศ 2.7 ล้านล้านบาท แต่คนที่กระเป๋าตุงจริงๆ หนีไปอยู่ต่างประเทศหมดแล้ว
ธนกร เชื่อ พลังประชารัฐ กวาด ส.ส.เหนือ-อีสาน-กลาง มั่นใจได้ 150 เสียง หลังยกทัพหลวงลุยพื้นที่อย่างหนัก ชี้ ปชช. ชอบนโยบาย สวัสดิการฯ และขอบ้านเมืองสงบ อัด เฉลิมทำตัวเป็นนักพยากรณ์
เลือกตั้ง62,พลังประชารัฐ,มั่นใจได้ส.ส. 150 เสียง,เฉลิม อยู่บำรุง,ใครทำบ้านเมืองขัดแย้ง,เลือกตั้ง